આ બાબતે અન્ય એક સ્થાનિક રહેવાસીએ મિડ-ડે LOCALને જણાવ્યું હતું કે ‘અમારા બિલ્ડિંગની પાસે કચરાના ઢગલાઓ પડેલા છે. પડી રહેલા કચરાને જોઈને અન્ય લોકો પણ અહીં જ કચરો નાખીને ચાલી જાય છે જેના કારણે અમને અસહ્ય ગંદકીનો ત્રાસ ભોગવવો પડી રહ્યો છે. વળી દુર્ગંધ આવતાં અમારું અહીં રહેવું મુશ્કેલ થઈ ગયું છે અને ચોવીસે કલાક બારીઓ બંધ રાખવી પડે છે. આળસુ કામદારોને કારણે લોકો મુસીબતમાં મુકાઈ ગયા છે. BMCએ પોતાની ફરજ સમજવી જોઈએ અને રોજ કચરો ઉપાડી સફાઈ પણ કરાવવી જોઈએ. કચરો નાખવા માટે ડસ્ટબિનો પણ મૂકવાં જોઈએ જેથી ગંદકી ન થાય અને બીમારી ન ફેલાય.’